Club de Regatas Perillo

Club de Regatas Perillo Galiziako A Coruñako probintzian hiriburutik gertu dagoen Oleiros herriko itsas kirolen elkartea da, 1970. urtean sortu zena. 

Arraunketari dagokionez, batel eta trainerillatan hainbat Espainiako txapelketa irabazi ditu eta traineruan emaitzarik onenak 1998 eta 2002 urteen artean lortu zituen. Galiziako txapelduna izan zen lautan eta 2002ko Kontxako Banderan hirugarren egin zuen. Azken urteetan, apalago, Galiziako Traineruen Ligan ari da.

2016tik aurrera urtero atera du emakumezkoen trainerua.

 Trainerua 
1990 hamarkadan Santa Leocadia trainerua izan zuen. Gaur egun klubaren izenekoa darabil, Perillo.

 Historia 
 Sorrera 
1970. urtean sortu zen elkartea A Coruñako badiako itsas kirol desberdinak batu nahian. Arraunketari dagokionez, 1974. urtean jokatu zen Galiziako txapelketa bat irabazi zuen. Horri esker Espainiako txapelketan hartu zuen parte, Portugaleten.

 Urrezko aroa 
1996. urtean Espainiako Batel Txapelketa irabazi zuen, bai eta hurrengo bi urteetan ere, eta kirol maila nabarmen igo zuen Perillok. 1997. urtean Espainiako Traineru Txapelketan bigarren postua lortu zuen eta 1998 eta 2001. urteetan hirugarrena, S.D. Tiránen atzetik Galiziako klubik indartsuena bihurtuz. Garai haietan 800 bazkide izatera iritsi zen Perilloko kluba eta 1997an bigarren trainerua atera zuen Río Mero izenarekin eta sei estropada jokatu zituen.  

1998 eta 2002 artean lau aldiz irabazi zuen Galiziako Txapelketa eta Kontxako Banderan ere hiru aldiz sailkatu zen. 2002an hirugarrena izan zen, bigarrenarengandi segundu bat baino gutxiagora. 

 Ligak 
2003. urtean ez zuen TKE ligan parte hartu nahi izan eta hasierako urtetan Galiziako Ligako ohorezko txandan aritu zen. 2009tik aurrera ordea emaitza kaskarragoak izan zituen eta 2012tik aurrera B mailaren eta A mailaren artean aritu izan da.

A Ligarako azken igoera 2020an izan zuen. Galiziako B Ligan hirugarren egin zuen baina Aresek TKE Ligan sartu zenez Perillok ere igoera lortu zuen. Urtebete baino ez zuen egin A Ligan.

 Palmaresa 

 Kontxako Bandera 
 Txapelduna (0)
 Bigarrena (0)
 Hirugarrena (1): 2002.
 Sailkatua (3): 1998, 1999 eta 2002.

 Ligak 
 Galiziako A Liga (0): 1997an bigarren, 1998 eta 2001ean hirugarren.
 Galiziako B Liga (0): 2012an bigarren.

 Espainiako Traineru Txapelketa 
 Txapelduna (0)
 Bigarrena (1): 1997.
 Hirugarrena (2): 1998 eta 2001.

 Galiziako Traineru Txapelketa 
 Txapelduna (5): 1974, 1998, 1999, 2001 eta 2002.

 Gainontzeko estropadak 
 Conde de Fenosa Bandera (1): 1999.
 El Corte Inglés Bandera (Vigo) (1): 2005.
 Teresa Herrera Bandera (1): 2005.
 Coruñako Diputazioaren Bandera (7): 1993, 1995, 1995, 1997, 1999, 2001, 2006.

 Galiziatik kanpora 
 Asturiasko Printzearen Bandera (3): 1995, 1997 eta 2004.
 Suancesko Bandera (1): 2002.
 Naviako Bandera (1): 2007.

 Trainerillak 
 Espainiako Trainerilla Txapelketa
 Txapelduna (0)
 Bigarren (1): 1997
 Hirugarren (1): 1998

 Batelak 
 Espainiako Batel Txapelketa (3): 1996, 1997, 1998

 Azken denboraldiak 
Dendoraldiak TKE 0   LGT 1 13   LGT 2 9  2024 barne.
 Urtea  Liga  Kontxa 2002  - 3.a 2003  Galiziako Liga, 8.a   2004  Galiziako Liga, 5.a   2005  Galiziako Liga, 3.a    2006  Galiziako Liga, 3.a   2007  Galiziako Liga, 4.a   2008  Galiziako Liga, 4.a   2009  Galiziako Liga, 5.a   2010  Galiziako Liga, 8.a   2011  Galiziako Liga, 6.a   2012  Galiziako B maila, 2.a   2013  Galiziako B maila, 4.a   2014  Galiziako B maila, 3.a   2015  Galiziako A maila, 7.a   2016  Galiziako A maila, 11.a   2017  Galiziako A maila, 11.a   2018  Galiziako B maila, 6.a   2019  Galiziako B maila, 8.a   2020  Galiziako B maila, 3.a   2021  Galiziako A maila, 12.a   2022  Galiziako B maila, 6.a   2023  Galiziako B maila, 6.a   2024  Galiziako B maila, 6.a   2025  Galiziako B maila, 5.a  

 Emakumezkoen trainerua 

2017an emakumezkoen trainerua osatzea lortu zuen eta Galiziako Ligan aritu zen. Galiziako Txapelketan 3. postua lortu zuen, baina Ligan 5.a izan zen. Hurrengo urteetan taldea egonkortu du eta hirugarrena izan da Ligan, 2018an, 2019an eta 2024an. 

2021ean aurreneko estropada irabazi zuen, Concello de Redondela Bandera, eta Kontxako Banderarako sailkatzetik lau segundutara gelditu zen. 2022an okerrago ibili zen eta Galiziako Ligan azkenengo postuan gelditu zen.

2024an maila ona eman zuen eta hiugarren egin zuen Ligan.

 Banderak 
 Concello de Redondela Bandera (1): 2021.

 Denboraldiak 
Dendoraldiak Euskotren 0   LGT 9  2025 barne.
 Urtea  Liga  Kontxa  Txapelketa 2017  Galiziako Liga, 5.a - 3.a 2018  Galiziako Liga, 3.a - 3.a 2019  Galiziako Liga, 3.a - 5.a 2020  Galiziako Liga, 3.a - - 2021  Galiziako Liga, 3.a - - 2022  Galiziako Liga, 9.a - - 2023  Galiziako Liga, 5.a - - 2024  Galiziako Liga, 3.a - - 2025  Galiziako Liga, 6.a  

 Erreferentziak 

 Kanpo estekak 
  Webgune ofiziala
  Liga Galega de Traiñeiras-en webguneko informazioa

P
P